Title: Postás Kupa TrailO kiírás
Author: Fruzsi
Last saved by: Pistipisti

A 2012. évi Nyílt Temp-O Országos Bajnokság
kiírása

Időpont:	2012. április 8. vasárnap 11:00–14:00 (utolsó rajt 13:30)
Helyszín:	Mátraszentimre, Sportpálya (illetve annak környéke)
Rendező:	Balassagyarmati Balassi Bálint KSE (BBB)
Pályakitűző: 	Kovalcsik István

Kategóriák:	Paralimpiai 
	Open felnőtt
	Open U18 (1994-ben és később születettek)

Nevezési díj:	Előnevezéssel 800 Ft/fő, helyszínen 1000 Ft/fő
	Mozgássérülteknek és 18 év alattiaknak előnevezés 600 Ft, helyszíni 800 Ft

Nevezési határidő: 	2012. április 5. (előnevezés), illetve április 7-én és 8-án a helyszínen
Nevezés:	a kovalcsik.istvan(kukac)gmail.com címre küldendő 
név, egyesület, születési év és kategória megadásával

A versenyforma ismertetése:
A versenyzőknek egyéni indítással, kijelölt útvonalon haladva kell 8–10 állomáson tájékozódási feladatot megoldaniuk. Az útvonal kerekesszékkel is járható esős időjárás esetén is. A táv nem nagy, most például 3–400 méter körül lesz. A rendezők által biztosított széken (vagy saját kerekesszéken) ülve a versenyzőknek az ún. „nézőpontból” kell beazonosítaniuk, hogy a kézbekapott térképen megjelölt ellenőrzőpontnak a terepen melyik bója felel meg. Válaszként a bója elhelyezkedése szerinti betűjelet kell bemondani a rendezőknek (A–F) vagy abban az esetben, ha egyik bója sincs jó helyen, akkor a Z (zéró) betűt. Egy állomáson több (általában 3–5) pontot kell beazonosítani, melyek külön térképlapokon vannak, így csak a soron következő pont látszik a térképen. Előre- és visszalapozni, valamint a nézőpontot elhagyni nem szabad. A feladat megoldásához segédeszközként kizárólag tájoló használható.
A nézőpont helye a térképen nincs bejelölve. Az ellenőrzőpontok elhelyezkedésének megadása a tájfutásban szokásoshoz nagyon hasonló szimbóllal történik, amely pontosítja pl. a tereptárgyon belüli elhelyezkedést, hiszen itt egy tereptárgyon több bója is lehet, pl. szikla K-i oldalán is és D-i oldalán is van bója, de a pontmegnevezésnek csak az egyik felel meg, vagy egyik se. Domborzati tereptárgynál lehet pl. tereplépcső, domb, orr lábánál, valamelyik oldalán vagy tetején, amiről szintén a szimból ad eligazítást. 
A rendezők a megoldási időt állomásonként mérik és feljegyzik. A megoldási idő korlátozott. Állomásonként a pontok száma x 45 mp alatt a válaszadást be kell fejezni (pl. ha 4 pont van egy nézőpontnál, akkor 4x45 mp = 3 perc a rendelkezésre álló idő. A verseny eredményét az állomásokon felhasznált idők összege adja + hibás (vagy kihagyott) válaszonként 45 mp „büntetés”.
Ifjúsági korcsoportban csapatversenyt is hirdetünk, melynek eredményét az egyéni helyezésekből számítjuk a következőképpen. A helyezések fordított sorrendjében minden versenyző kap egy reverz helyezési számot. Pl. 40 ifi induló esetén az első helyezett 40, a 2. helyezett 39, az utolsó 1 pontot kap, s ezeket a pontokat adjuk össze klubonként.

A verseny időtartamát úgy terveztük, hogy a Nógrád Nagydíj 2. napi futamát teljesítők is részt tudjanak venni rajta még a futóverseny eredményhirdetése előtt.

A verseny tiltott területei megegyeznek a Nógrád Nagydíjjal (a sportpálya környéki erdők és park). A versenyzők és kísérőik a Temp-O futam befejezéséig nem látogathatják a Temp-O terepét (kivéve, amikor tájfutó pályájukat teljesítik). A versenynapon a pontcsoportok közelében helyenként mesterséges takarásokat (fólia paravánokat) is elhelyezünk, hogy a verseny tisztaságát óvjuk.

További információkat a versenyértesítőben teszünk közzé 2012. április 5-én, amit a nevezők e-mailen is megkapnak.

Minden érdeklődőt várunk szeretettel:

a rendezők (BBB)